****

**ΠΑΝΕΛΛΗΝΙΑ ΕΝΩΣΗ ΣΥΝΤΑΞΙΟΥΧΩΝ ΥΓΕΙΟΝΟΜΙΚΩΝ**

**Π.Ε.Σ.Υ**

Κάνιγγος 31 Αθήνα τ.κ.106-82

**Tηλ:** **210-3813066** – **Τηλ και** **Φαξ**: **210-3813088**

**e-mail**: **info@pesy.gr** – **ιστοσελίδα** : [**www.pesy.gr**](http://www.pesy.gr)

**Δ.Ο.Y:** ΙΑ ΑΘΗΝΩΝ **Α.Φ.Μ:** 998811954

 **ΑΓΩΓΕΣ**

Μετά τις πολλαπλές **θετικές αποφάσεις του Συμβουλίου Επικρατείας και των Διοικητικών Πρωτοδικείων** σχετικά με τις παράνομες μειώσεις των συντάξεων μας που αφορούν την επιστροφή των αναδρομικών μας , ο σύλλογος μας προχωρά στην ενημέρωση των μελών του για κατάθεση σχετικών αγωγών.

Ήρθαμε σε επαφή με δικηγορικό γραφείο το οποίο μπορεί να αναλάβει την υποβολή των αγωγών μας, και η εκδήλωση ενδιαφέροντος θα πρέπει να γίνει μέχρι **20.4.2019** ώστε να συμπληρωθεί ο απαιτούμενος αριθμός μελών, τουλάχιστον 50, ώστε να θεωρηθεί ομαδική αγωγή.

Οι ενδιαφερόμενοι που θα θελήσουν να συμμετάσχουν στην **ομαδική αγωγή** παρακαλούνται το συντομότερο όπως συμπληρώσουν τα κάτωθι **ατομικά τους στοιχεία** εφόσον παίρνουν σύνταξη από τον ΕΦΚΑ (πρώην **ΤΣΑΥ**) απαντώντας με ένα απλό **ΝΑΙ** στην αντίστοιχη

φράση αποδοχής.

Η ΠΕΣΥ κατόπιν θα ενημερώσει το Δικηγορικό Γραφείο για όσους εκδηλώσουν ενδιαφέρον προκειμένου να προχωρήσει την διαδικασία .

Όνομα:

Επώνυμο:

Πατρώνυμο:

Τηλ σταθερό:

Τηλ κιν:

E-mail:

**Αποδέχομαι την κατάθεση αγωγής μέσω της ΠΕΣΥ** ………………..

Εν συνεχεία παρακαλείστε όπως μας επιστρέψετε το κείμενο «Αγωγές» που σας στέλνουμε, με συμπληρωμένα τα στοιχεία σας, είτε ταχυδρομικώς στην διεύθυνση μας : Κάνιγγος 31 Αθήνα τκ 10682, είτε μέσω email στο info@pesy.gr είτε μέσω τηλεφωνικής επικοινωνίας με τον Σύλλογό μας στα 2 σταθερά τηλέφωνά μας: **2103813066** – **2103813088** αλλά και εναλλακτικά στα τηλέφωνα: **697 79 75 994** και **210 32 19 358.**

**Τα δικαιολογητικά** που πρέπει να συγκεντρώσετε είναι τα κάτωθι και θα αποστέλλονται απ’ ευθείας στο δικηγορικό γραφείο από τα μέλη μας κατόπιν επικοινωνίας με τον Σύλλογο μας :

1. Αποφάσεις απονομής σύνταξης (κύριας και επικουρικής).

2. Μηνιαία ενημερωτικά σημειώματα της καταβαλλόμενης κύριας και επικουρικής σύνταξης για το πριν την περικοπή χρονικό διάστημα, ήτοι έτους 2012 και για το μετά την περικοπή χρονικό διάστημα, ήτοι 2013 (ενδεικτικά Νοεμβρίου και Δεκεμβρίου)

3. Πρόσφατα μηνιαία ενημερωτικά σημειώματα της καταβαλλόμενης κύριας και επικουρικής σύνταξης (ενδεικτικά μηνός Δεκεμβρίου 2017 ή 2018).

4. Συμπληρωμένη (ονοματεπώνυμο, όνομα πατρός, διεύθυνση κατοικίας, Α.Φ.Μ., Δ.Ο.Υ., ΑΜΚΑ, αριθμός δελτίου αστυνομικής ταυτότητας, αριθμός μητρώου στα Ταμεία Κύριας και Επικουρικής Ασφάλισης) η επισυναπτόμενη **Φόρμα στοιχείων.**

5. Συμπληρωμένη και υπογεγραμμένη, **µε θεώρηση του ιδιοχείρου της υπογραφής ενώπιον αρμόδιας Αρχής (ΚΕΠ ή Αστυνομικό Τμήμα) η επισυναπτόμενη εξουσιοδότηση.**

6. Συμπληρωμένη με τα ανωτέρω αναγκαία στοιχεία του εντολέως και υπογεγραμμένη η επισυναπτόμενη **Σύμβαση Εντολής – Εργολαβικό Δίκης – Διοίκηση Αλλοτρίων.**

7. Αντίγραφο της **Αίτησης του ΕΦΚΑ** εφόσον είχε υποβληθεί για τη διεκδίκηση των αναδρομικών από τις αντισυνταγματικές μειώσεις των κύριων και επικουρικών συντάξεων, του Ν. 4051/2012 και του άρθρου πρώτου παρ. ΙΑ υποπαρ. ΙΑ.5 και υποπαρ. ΙΑ.6 του Ν. 4093/2012

Την φόρμα στοιχείων, την εξουσιοδότηση και την Σύμβαση Εντολής –Εργολαβικής Δίκης –Διοίκηση Αλλοτρίων μπορούν να δοθούν και με email κατόπιν επικοινωνίας σας με την ΠΕΣΥ

Ο,τιδήποτε άλλο θα χρειαστεί, θα ζητηθεί από το Δικηγορικό Γραφείο απευθείας.

Ελπίζοντας ότι θα ενδιαφερθούν αρκετοί συνάδελφοι το κόστος θα διαμορφωθεί ανάλογα σε λογικά πλαίσια.

Το ΔΣ της ΠΕΣΥ